Føroya Fróðskaparfelag er stovnað í 1952. Eitt mið felagsins var at“ virka fyri at fáa settan á stovn ein ognargrunn og soleiðis royna at leggja støðið undir ein komandi lærdómsstovn í Føroyum.” Hetta eydnaðist, og í 1965 varð Fróðskaparsetur Føroya sett á stovn. Frá 1965 til 1987, tá ið setrið fekk nýggja stýrisskipan, átti felagið 3 av 5 limum í setursráðnum. Felagið og Fróðskaparsetrið hava í nógv ár samstarva um orðabókaarbeiði, útgávuvirksemi, almennar fyrilestrar o. tíl. Í 2006 stovnaði Fróðskaparfelagið saman við Fróðskaparsetrinum forlagið Fróðskap. Til ber at venda sær til felagið á telduposti: fff @ frodskaparfelag. fo Limagjaldið er kr 300 um árið, at gjalda á konto í Eik 9181-495.171. 0. Eftir umsókn ella uppskoti frá limum býður nevndin teimum limaskap, sum hon metir lúka ásettu treytir.